Pastorie-moorde: Dorothea dalk teen Vrydag wakkerDs Willem Brits Foto: Facebook Dorothea Brits, die vrou van ds. Willem Brits, wat op 8 November met ŉ byl in hul pastoriehuis in Harrismith aangeval is, sal moontlik teen Vrydag haar bewussyn herwin. Volgens OFM sal Dorothea van vandag af geleidelik van die ventilator gespeen word. Haar verdowing word ook verminder, het Amanda Appelgryn, woordvoerder van die Mediclinic Bloemfontein, gesê. Ds. Brits het die volgende oggend aan sy beserings beswyk. Dorothea is in die Mediclinic Bloemfontein opgeneem. Hul aanstaande skoonseun, Gerhardus Vermeulen, is in die voorval doodgeskiet. Martin Brits, die egpaar se seun het amptelik voor die landdros op Fouriesburg skuld beken vir sy aandeel in die aanval. AJ Scherrer, ŉ familiewoordvoerder, het intussen gesê die drie kinders, Dawid, Willie en Thea, is tans by hul ma in die hospitaal en hulle sal na verwagting binnekort weer na die pastoriehuis, waar die moorde gepleeg is, terug trek. Lees ook: Pastorie-moorde: Seun toon glo berou Twee beskuldigdes verskyn in hof Pastorie-moorde: Martin vra om vergifnis Pastorie-moorde: Ds Brits vandag ter ruste gelê Pastorie-moorde: Broers en suster kwaad Pastorie-moorde: Seun beken skuld Pastorie-moorde: Vermeulen vandag ter ruste gelê Pastorie-moorde: Seun, verdagte ken mekaar glo Pastorie-moorde: Seun gaan glo skuld erken Pastorie-moorde: Seun was glo al vantevore in die tronk Pastorie-moorde: Seun in hegtenis geneem Vermoorde dominee se vrou kritiek ná aanval Dominee van Harrismith vermoor, gesin aangeval